Mikil uppbygging hefur verið á Blönduósi síðustu ár og er nú verið að byggja ríflega 4000 fermetra iðnaðarhúsnæði auk íbúðarhúsnæðis. Sveitarstjóri segir þó nauðsynlegt að styrkja flutning á raforku til að styðja við atvinnustarfsemi.
Nú stendur yfir bygging þrenns konar húsnæðis sem ætlað er undir mismunandi starfsemi í bænum. Valdimar O. Hermannsson er sveitarstjóri Blönduóssbæjar
Stórt verktakahús sem er svona 1800 fermetrar. Síðan er auðvitað gagnaverið sem er farið af stað með næsta áfanga með að byggja 1200/1300 fermetra hús sem á að klárast á þessu ári. Þeir eru með áform um annað eins á næsta ári. Þetta eru stærri hús en þau sem eru fyrir. Síðan er nýtt og spennandi verkefni sem er
Í tengslum við atvinnuuppbyggingu hefur íbúum fjölgað talsvert síðustu misseri á Blönduósi og sérfræðistörf eru orðin fleiri samhliða öðrum störfum. Húsnæðisskortur hefur þó staðið frekari íbúafjölgun fyrir þrifum. Nú er hins vegar talsvert af íbúðarhúsnæði í byggingu og einnig unnið að deiliskipulagi fyrir nýtt hverfi í bænum.
Valdimar segir þó að til að frekari uppbygging sé möguleg þurfi að styrkja flutning rafmagns á svæðið.
Það er svona verið að reyna að kreista út úr því sem hægt er úr núverandi tengingum en við erum að fara á fund í vikunni til að þrýsta á að það verði bætt tenging frá Blönduvirkjun beint